Zidan Sertdemir
Batuhan Zidan Sertdemir (født 4. februar 2005 i Ishøj) er en dansk professionel fodboldspiller.

Klubkarriere

Tidligere karriere 
Zidan Sertdemir kom til FC Nordsjælland som 12-årig fra Brøndby IF. Han har været gennem FCN’s U13-, U15-, U17- og U19-hold og har i flere omgange trænet med med Superliga-truppen, ligesom han har spillet med i reserveholdskampe. Sertdemir nåede ikke at få debut i Superligaen for FC Nordsjælland, fra sommeren 2021 fortsatte karrieren i Tyskland for den offensive midtbanespiller.

Bayer Leverkusen 

FC Nordsjælland nåede under sommeren 2021 til enighed om en handel med Bayer 04 Leverkusen, og Sertdemir skrev under på en treårig kontrakt. Prisen lå på mellem 2 og 2,5 millioner euro, altså 15 og 18,5 millioner kroner. Derudover sikrede FC Nordsjælland sig en videresalgsklausul på Sertdemir, der kan indbringe klubben flere millioner i fremtiden.

Sertdemir var i den tyske klub udset en rolle på deres U19-hold, men startede med at træne med klubbens bedste seniorspillere. Han skrev i november 2021 fodboldhistorie i Bayer Leverkusen, da han debuterede for klubben i en bundesligakamp mod Hertha Berlin, da de to hold spillede 1-1. Han blev skiftet ind med cirka fem minutter tilbage af den ordinære spilletid og blev dermed den yngste debutant i Leverkusens historie. I en alder af 16 år, ni måneder og tre dage blev han samtidig den næstyngste spiller nogensinde i Bundesligaens historie. Kun Borussia Dortmunds Youssoufa Moukoko var yngre, da han spillede sin første bundesligakamp i november 2020.

Landsholdskarriere 
Zidan Sertdemir står noteret for ni kampe for de danske U16- og U17-landshold.

Zidan Sertdemir har Tyrkiet/Tyrkiske rødder, og Tyrkiets fodboldforbund har aktivt forsøgt at overtale familien Sertdemir til, at sønnen skal skifte fodboldmæssigt tilhørsforhold. Han er ikke bundet til Danmark, før han har optrådt for A-landsholdet. Derfor kan han i princippet vælge Tyrkiet på et senere tidspunkt.

Referencer

Eksterne henvisninger 
  
 DBU Profil
 

Fodboldspillere fra Danmark
Fodboldspillere fra Bayer 04 Leverkusen